CELEX: 62021TN0438
Language: hu
Date: 2021-07-15 00:00:00
Title: T-438/21. sz. ügy: 2021. július 15-én benyújtott kereset – TL kontra Bizottság

2021.9.6.   
            
            
               HU
            
            
               Az Európai Unió Hivatalos Lapja
            
            
               C 357/32
            
         
      2021. július 15-én benyújtott kereset – TL kontra Bizottság
      (T-438/21. sz. ügy)
      (2021/C 357/49)
      Az eljárás nyelve: angol
      
         Felek
      
      
         Felperes: TL (képviselők: L. Levi és N. Flandin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül az alperes 2020. október 29-i határozatát arról, hogy mellőzi a felperes munkaszerződésének meghosszabbítását (a továbbiakban: meghosszabbítást mellőző határozat);
               
            
                  —
               
               
                  ezzel együtt, és amennyiben szükséges, helyezze hatályon kívül az alperes 2021. május 5-i határozatát a felperes által a 2020. október 29-i határozat ellen benyújtott panasz elutasításáról (a továbbiakban: megtámadott határozat);
               
            
                  —
               
               
                  semmisítse meg az alperes 2020. október 2-i álláshirdetését annyiban, amennyiben az a felperes által ellátott feladatokra kiterjedő munkakört kínál;
               
            
                  —
               
               
                  kötelezze az alperest a felperesnek a nyugdíjjárulékokkal együtt értendő bruttó illetménye 90 %-ának megfelelő kártérítés megfizetésére a meglévő munkaszerződés meghosszabbítására vonatkozó komoly esély elvesztése miatt, továbbá ítélje meg a felperes által elszenvedett nem vagyoni kár megtérítését; és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, arra alapított jogalap, hogy az alperes nyilvánvaló értékelési hibát követett el, ugyanis a „megtámadott határozatban” és a felperes munkaszerződése tekintetében a „meghosszabbítást mellőző határozatban” szereplő indokok nem megalapozottak. Továbbá az alperes állításával ellentétben a felperes érvelése szerint nem vesztettek jelentőségükből azok az ügyek, amelyeken főként dolgozott, és nem csökkentek az egység személyzeti igényei sem.
               
            
                  2.
               
               
                  A második, arra alapított jogalap, hogy az alperes megsértette a gondossági kötelezettségét, ugyanis a szolgálat érdekei és a személyzet tagjának érdekei nem álltak egyensúlyban. A felperes azt is állítja, hogy az aktájában szereplő egyéb elemeket (pl. zaklatás) az alperes figyelmen kívül hagyta.